লাইসেন্স তল্লাশি : প্রত্যক্ষদর্শীরা জানায়, ফার্মগেট থেকে শিক্ষার্থীরা সায়েন্স ল্যাব এলাকায় যাওয়ার সময় বিআরটিসি বাসসহ সকল গণপরিবহন ও চালকদের লাইসেন্স আছে কি না তা তল্লাশি করে। এ সময় মন্ত্রী ও মন্ত্রণালয়ের গাড়িও আটকে দেয় শিক্ষার্থীরা। সকাল ১১টার দিকে বাংলামোটর এলাকায় নৌ মন্ত্রণালয়ের একটি গাড়ি আটকে গাড়ির লাইসেন্স আছে কি না তা জিজ্ঞাসা করা হয়। লাইসেন্স আছে জানালে তারা গাড়িটি ছেড়ে দেয়।